Ireliachas
Ireliachas (rus. Ирелях, jak. Иирэлээх) – upė Rusijoje, rytų Jakutijoje, Mirno uluse; Očuguj Botuobujos kairysis intakas (Viliujaus baseinas). Teka rytų kryptimi. Įteka į Očuguj Botuobują ties Almaznu. Upė užšąla spalį, atitirpsta gegužę. Žiemą, temperatūrai nukritus tarp -25 ir -50 °C, peršąla iki dugno. Vidutinis debitas ties Mirnu – 2 m³/s, didžiausias – 135 m³/s. Ireliacho baseine yra deimantų telkinių. Upė smarkiai užteršta pramoninėmis atliekomis.